C 343/38

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 343/12)

Šis paziņojums ir publicēts saskaņā ar Komisijas Deleģētās regulas (ES) 2019/33 17. panta 5. punktu (1)

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Fleurie”

PDO-FR-A0930-AM02

Paziņojuma datums: 2021. gada 7. jūnijs

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

I nodaļas IV iedaļas 1. punktā pēc vārdiem “Ronas departamenta pašvaldības teritorijā” ir pievienoti vārdi “pamatojoties uz oficiālo 2019. gada administratīvi teritoriālo vienību klasifikatoru”.

Šis redakcionālais grozījums ļauj identificēt ģeogrāfisko apgabalu, atsaucoties uz oficiālā administratīvi teritoriālo vienību klasifikatora 2019. gada redakciju; oficiālo administratīvi teritoriālo vienību klasifikatoru atjaunina Nacionālais statistikas un ekonomikas pētījumu institūts (INSEE), un tajā ir juridiski definēts ģeogrāfiskais apgabals.

Ģeogrāfiskā apgabala robežas nav mainītas.

Vārdi “tiek veikta” ir aizstāti ar vārdu “notiek”.

Lai iekļautu šīs izmaiņas, ir grozīts vienotā dokumenta 6. punkts.

Pievienots arī teikums ar informāciju par to, ka uz ģeogrāfisko apgabalu attiecināmie kartogrāfiskie dokumenti ir pieejami INAO tīmekļvietnē.

Šis grozījums neietekmē vienoto dokumentu.

2. Tiešās apkaimes apgabals

I nodaļas IV iedaļas 3. punktā pēc vārdiem “šādu pašvaldību teritorija” ir pievienoti vārdi “pamatojoties uz oficiālo 2019. gada administratīvi teritoriālo vienību klasifikatoru”.

Pievienota atsauce uz oficiālo 2019. gada administratīvi teritoriālo vienību klasifikatoru un atjaunināts pašvaldību saraksts. Pievienots arī datums, kurā Cilmes vietu un kvalitātes valsts institūta (Institut national de l’origine et de la qualité) kompetentā valsts komiteja ir apstiprinājusi aizsargātā nosaukuma ģeogrāfisko apgabalu. Ar šiem grozījumiem tiek mainīts formulējums, bet tie neietekmē attiecīgā ģeogrāfiskā apgabala robežu. Tie jāizdara tāpēc, ka pašvaldības vai to daļas ir tikušas apvienotas un atdalītas vai mainījies to nosaukums.

Jaunais formulējums nodrošina, ka specifikācijā joprojām ir precīzi uzskaitītas ģeogrāfiskajā apgabalā ietilpstošās pašvaldību teritorijas.

Attiecīgi ir grozīta vienotā dokumenta sadaļa “Papildu nosacījumi”.

3. Noteikumi attiecībā uz nogatavināšanu

I nodaļas IX iedaļas 2. punktā datums “1. martam” aizstāts ar datumu “15. janvārim”.

Minimālā vīnu nogatavināšanas perioda beigu datums no 1. marta pēc ražas novākšanas gada ir pārcelts uz 15. janvāri pēc ražas novākšanas gada. Tas saistīts ar to, ka klimata pārmaiņu rezultātā arvien biežākas kļūst agrīnās ražas, kas tādējādi ļauj agrāk pabeigt vīndarības procesu.

Minimālā nogatavināšanas perioda beigu datuma pārcelšana neietekmē vīnu kvalitāti. Apgabala klimatiskie un augsnes apstākļi veicina šķirnes “Gamay N” vīnogu agrīnu attīstību, tādējādi nodrošinot, ka vīnus var baudīt jaunus.

Ir grozīts vienotā dokumenta 5. punkts.

4. Laišana tirgū pārdošanai patērētājiem

I nodaļas IX iedaļas 5. punktā datums “15. martam” ir aizstāta ar datumu “1. februārim”.

Tā kā ir pārcelts minimālā nogatavināšanas perioda beigu datums, no 15. marta uz 1. februāri ir pārcelts arī datums, no kura vīnus var laist tirgū pārdošanai patērētājiem.

Šā grozījuma dēļ izmaiņas vienotajā dokumentā nav vajadzīgas.

5. Transportēšana starp apstiprinātajām noliktavām

Svītrots I nodaļas IX iedaļas 5. punkta b) apakšpunkts attiecībā uz datumu, no kura atļauta vīnu transportēšana starp apstiprinātām noliktavām.

Ir saīsināts minimālais nogatavināšanas periods un pārcelts datums, no kura vīni tiek laisti tirgū. Tāpēc vīnus starp operatoriem jāļauj transportēt drīzāk. Nav vajadzības noteikt agrāku datumu, līdz kuram vīnus nevar transportēt.

Šā grozījuma dēļ izmaiņas vienotajā dokumentā nav vajadzīgas.

Tāpēc ir grozīts I nodaļas IX iedaļas 5. punkta virsraksts, svītrojot vārdus “produktu transportēšana un”.

Šie specifikācijas grozījumi neietekmē vienoto dokumentu.

6. Pārejas pasākumi

I nodaļas XI iedaļas 2. punkta a) apakšpunktā pirms vārdiem “līdz 2034. gada ražai (ieskaitot)” ir pievienoti vārdi “ne vēlāk kā”, lai precīzāk raksturotu šā pasākuma nosacījumus.

Svītrots 4. punkts, jo attiecīgais īpašais pasākums vairs nav spēkā.

Šie specifikācijas grozījumi neietekmē vienoto dokumentu.

7. Jautājumi attiecībā uz specifikācijas uzraudzību

— Operatorus tagad uzrauga sertifikācijas struktūra. Specifikācijas II nodaļas attiecīgajos punktos vārdi “pārbaudes plāns” ir aizstāti ar vārdiem “uzraudzības plāns”. Šis grozījums neietekmē vienoto dokumentu.

— Atsauces uz pārbaudes struktūru Grozījumi III nodaļas II iedaļā: noteikumi par šīs iedaļas formulējumu tika grozīti pēc specifikācijas apstiprināšanas 2011. gada decembrī. Mērķis bija svītrot pilnās atsauces uz pārbaudes iestādi, ja uzraudzību veic sertifikācijas struktūra. Šis grozījums neietekmē vienoto dokumentu.

VIENOTAIS DOKUMENTS

1. Nosaukums vai nosaukumi

Fleurie

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīnu apraksts

Īss apraksts

Šie ir sausi, nedzirkstoši sarkanvīni. Spirta dabiskā minimālā tilpumkoncentrācija vīnos ir 10,5 %.

Pēc bagātināšanas spirta kopējā tilpumkoncentrācija vīnos nepārsniedz 13 %.

Iepildīšanas laikā maksimālais ābolskābes saturs vīnos ir 0,4 grami uz litru.

Gatavie vīni, kurus var nodot patēriņam, atbilst šādam analītiskajam standartam:

maksimālais fermentējamo cukuru (glikozes un fruktozes) saturs — 3 grami uz litru.

ES noteikumos paredzētie standarti attiecas uz maksimālo kopējo spirta saturu, minimālo faktisko spirta saturu, minimālo kopējo skābumu un maksimālo kopējo sēra dioksīda saturu.

Vīni ir skaistā violeti sarkanā krāsā, kas laika gaitā iegūst granātsarkanas nokrāsas. Smaržā bieži jūtamas ziedu un sarkano augļu nianses, kas izturēšanas laikā kļūst par pikantuma niansēm. Garšas ziņā tie ir spēcīgi, bet ne agresīvi. Skābums nav manāms. Šā vīna viegluma un izsmalcinātības dēļ to bieži dēvē par “sievišķīgāko” no “crus de Beaujolais”.

Vispārīgās analītiskās īpašības

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 14,17 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Īpašā vīndarības metode

— Koksnes gabalu izmantošana nav atļauta.

— Pēc bagātināšanas spirta kopējā tilpumkoncentrācija vīnos nepārsniedz 13 %.

— Atļauti reduktīvi bagātināšanas paņēmieni ūdens satura pazemināšanai, nepārsniedzot 10 % koncentrāciju.

— Vīni jāiztur vismaz līdz 15. janvārim nākamajā gadā pēc vīnogu ražas novākšanas.

Līdztekus šeit iepriekš minētajiem noteikumiem vīndarības metožu ziņā jāievēro arī ES līmenī noteiktās un Lauku un jūras zivsaimniecības kodeksa (Code rural et de la pêche maritime) prasības.

2. Audzēšanas metode

-Stādījumu biezība

Vīnogulāju stādījumu minimālā biezība ir 6 000 vīnkoku uz hektāru.

Rindstarpu platums ir 2,1 metrs vai mazāks. Attālums starp augiem vienā rindā ir vismaz 0,8 metri.

Ja tiek saglabāta minimālā biezība — 6 000 vīnkoku uz hektāru —, mehanizācijas nolūkā rindstarpu platums drīkst būt ne lielāks kā 3 metri.

— Noteikumi par apgriešanu

— Apgriešanu pabeidz līdz 15. maijam.

— Vīnus ražo no vīnogulājiem, kuriem augļzarus apgriež un vainagu veido kausa, vēdekļa vai vienkārša vai dubulta Royat kordona, vai Charmet veidā. Uz katra vīnkoka ir ne vairāk kā desmit vīnstīgu pumpuru.

— Uz katra vīnkoka ir trīs līdz pieci augļzari ar ne vairāk kā diviem vīnstīgu pumpuriem. Atjaunošanas nolūkā uz katra vīnkoka var uzpotēt arī augļzaru ar ne vairāk kā diviem vīnstīgu pumpuriem, kas nogriezts no ūdenszara, kurš izaudzis no vecā koka.

— Kad veic sākotnējo apgriešanu vai nomaina apgriešanas metodi, vīnkokus apgriež, uz viena vīnkoka atstājot ne vairāk kā 12 vīnstīgu pumpurus.

Apūdeņošana ir aizliegta.

— Noteikumi par mehanizētu ražas novākšanu

— Novākto vīnogu krāvuma augstums konteineros, kuros tās transportē no zemesgabala uz vīna darītavu, nepārsniedz 0,5 metrus.

— Konteineri ir izgatavoti no inerta un pārtikai piemērota materiāla.

— Ražas novākšanas un transportēšanas aprīkojums ietver īpašu ūdens novadīšanas vai aizsardzības sistēmu.

5.2. Maksimālais ražas iznākums

1. 61 hl no hektāra

6. Noteiktais ģeogrāfiskais apgabals

Vīnogu novākšana, vīnu ražošana, nogatavināšana un izturēšana notiek šādas Ronas (Rhône) departamenta pašvaldības teritorijā saskaņā ar oficiālo 2019. gada administratīvi teritoriālo vienību klasifikatoru: Fleurie

7. Galvenā vīna vīnogu šķirne

“Gamay N”

8. Saiknes vai saikņu apraksts

8.1. Saiknes veidošanā ietilpstošo dabas faktoru apraksts

Ģeogrāfiskais apgabals atrodas “Beaujolais” vīndārzu centrā, Beaujolais kalnu austrumu pusē.

Tas aizņem tikai Fleurie pašvaldības teritoriju Ronas departamentā uz ziemeļiem no Lionas.

Nelīdzenā ainavā bieži vien stāvās nogāzes gandrīz pilnīgi klāj vīnogulāji. Augstākus tālākos kalnus klāj mežs.

Vīnogu ražas iegūšanai noteiktie zemesgabali atrodas uz sārta porfīrveida granīta pamatieža ar zemu vizlas saturu; to dēvē par “Fleurie granītu”.

Te sastopami divi dažādi ģeoloģiski veidojumi ar kontrastējošu morfoloģiju:

— augšpus ciemata 300 līdz 450 metru augstumā virs jūras līmeņa sastopamas stāvas nogāzes ar daudziem pamatiežu atsegumiem un ļoti smilšainām un nabadzīgām augsnēm;

— lejpus ciemata nogāze pakāpeniski liecas Sonas virzienā līdz 230 metru augstumam, un tur iežus klāj koluviālie nogulumi no nokalnēm. Šeit augsnes kļūst blīvākas un bagātākas ar mālu, smalku smilti un sanesām.

“Bief de Roclaine” dzirnavu straume un Presle straume plūst lejup no kalna un pievienojas Sonai, veidojot reljefu un dažādojot nogāžu vērsumu.

Klimats ir piejūras klimats, gada vidējā temperatūra — aptuveni 11 °C, nokrišņi ir mēreni — vidēji 750 milimetru — un vienmērīgi sadalīti visa gada garumā. Ģeogrāfisko apgabalu ietekmē kontinentālais klimats, kuram raksturīgas, piemēram, vētras vasarā un sasalstoša migla ziemā. Jūtama arī dienvidu klimata ietekme, kam raksturīga vasaras tveice un tas, ka vairums nokrišņu izkrīt rudenī un pavasarī. Ģeogrāfiskais apgabals, ko no rietumu vējiem aizsargā Beaujolais kalni, aizņem arī nelielu sekundāru kalnu kopu. Novietojuma ziņā par labākām parasti tiek atzītas uz dienvidaustrumiem vērstas nogāzes. Iestājoties rītausmai, jau pirmie saules stari kalna nogāzē ienes siltumu un gaismu. Nogāžu vidū sastādītie vīnogulāji parasti tiek pasargāti no pavasara salnām un rīta miglas, kas rodas Sonas līdzenumā. Tos labvēlīgi ietekmē maksimāls saulesgaismas daudzums, un visi liekie nokrišņi ātri aizplūst.

8.2. Saiknes veidošanā ietilpstošo cilvēkfaktoru apraksts

Fleurie ir sens ciemats. Tā kā šī vieta bija apgādāta ar ūdeni, tā jau sen bija piemērota, lai to apdzīvotu cilvēki, jo īpaši apmetnēs rietumu pusē.

Pierādījumi par vīnogulājiem Fleurie teritorijā datēti jau 987. gadā, kad pieņemts akts par Arpayé abatiju, kas atrodas lejpus ciemata un ir tieši atkarīga no Cluny abatijas. Šajā aktā ietvertas sarunas par “curtil” jeb zemesgabalu ar vīnogulājiem.

Kopš 15. gadsimta beigām Lionas buržuāzija, ko bagātu bija padarījusi zīda rūpniecība un banku darījumi, attīstīja vīnkopību.

18. gadsimtā augsti vērtētos “Fleurie” vīnus uz Parīzi atveda Burgundijas vīna tirgotāji. Tad tie pakāpeniski tika darīti pieejami pārdošanai Francijas ziemeļos un Anglijā. 20. gadsimta sākumā vīns tika tirgots visā Francijā un ārvalstu tirgos Šveicē, Beļģijā un Vācijā.

Pateicoties dažu uzņēmīgu vietējo ģimeņu iniciatīvai, 1927. gadā durvis vēra kooperatīvais Fleurie vīna pagrabs. Marguerite Chabert, kuras ģimene izveidoja kooperatīvo vīna pagrabu Fleurie, kādu laiku bija tā prezidente un būtiski ietekmēja “cru” (vīndārza) vēsturi.

1936. gadā tika atzīts kontrolētais cilmes vietas nosaukums “Fleurie”. Tas ierindots augstākās klases “crus du Beaujolais” klāstā. Šveices tirgū šos vīnus pērk par ļoti augstām cenām.

Ciemats ir atvērts tūrismam. 2007. gadā aptuveni 30 īpašumi sadarbojās, lai atvērtu vīna pagrabu ar nosaukumu “La maison de Fleurie”.

Fleurie iedzīvotāji sevi saista ar “la Madone” — Madonnas statuju, kas aizsargā vīndārzus, vērojot tos no Fleurie kapelas. Gadu gaitā tā kļuvusi par pašvaldības un vīndārza simbolu un ir redzama lielākajā daļā etiķešu un reklāmas logotipu.

Vīnogulājus izmanto tikai sarkanvīnu ražošanai. Galvenā vīnogu šķirne ir “Gamay N”. Lai ierobežotu šīs šķirnes auglību, vīnogulājiem apgriež augļzarus, veidojot kausa formas vainagu.

Īpašumi pārsvarā pieder ģimenēm. Ir iesaistītas vairākas paaudzes, kas bieži strādā kopā. Katras saimniecības vidējā apstrādātā platība ir aptuveni 9 hektāri. 2010. gadā “Fleurie” vīndārzi aizņēma aptuveni 1 400 hektāru lielu platību. Vīnu ražo 180 ražotāji, kooperatīvs pagrabs un ducis “négociants” jeb vīna tirgotāju.

8.3. Cēloniskā mijiedarbība

Vairāk nekā tūkstoš gadus senie vēsturiskie “Fleurie” vīndārzi ir izveidojuši unikālu ainavu, kurā tie ieņem galveno vietu.

Nelīdzenā apgabalā un uz granīta pamatieža esošie vīnogulāji atrodas 200 līdz 450 metru augstumā uz nogāzēm, kas reizēm ir ļoti stāvas. Tiem ir teicams vērsums, kas ļauj radīt vīnus, kuriem piemīt brīnišķīga aromātu sarežģītība.

To novietojums, no kura paveras skats pār plašo Sonas līdzenumu, nodrošina saulesgaismu, kas vajadzīga, lai veidotos hlorofils un vīnogulāji attīstītos. Šie apstākļi, kurus veicina augstums un galvenokārt dienvidaustrumu vērsums, nodrošina vīnogu izcilu un vienmērīgu nogatavošanos.

No granīta smiltīm veidotās augsnes ir nabadzīgas, ar labām filtrēšanas īpašībām un ir teicami piemērotas kontrolētai ražošanai. Vīnogu šķirne “Gamay N” ir jutīga pret augsni un īpaši piemērota augsnēm ar zemu auglību. No tās iegūst vieglu, smaržīgu vīnu ar maigiem tanīniem.

Šajos īpašajos ģeogrāfiskajos apstākļos “Fleurie” ražotāji no paaudzes paaudzē ir izstrādājuši paņēmienus, kas tiem ļauj maksimāli izmantot šķirni “Gamay N”.

Viņu zinātību pierāda ierastā augļzaru apgriešanas metode un vīnogulāju vainaga veidošana kausveida formā, kā arī augsta stādījumu biezība, audzēšanas paņēmieni augsnes erozijas ierobežošanai, vīndarības metodes, kas pielāgotas, lai ražotu bagātīgas krāsas augstākās kvalitātes produktu, vienmēr saglabājot vīnu izsmalcinātību, augļainumu un eleganci.

“Fleurie” vīni bija augstu novērtēti, un tiem bija laba reputācija jau ilgi pirms tam, kad pasauli iekaroja “Beaujolais Nouveau”. 18. gadsimta sākumā tos uz Parīzi atveda Burgundijas vīna tirgotāji. 19. gadsimtā dažādi autori, viņu vidū Jullien, Guyot un Danguy, pētīja un aprakstīja Francijas vīnus. “Fleurie” vīni vienmēr tika ierindoti starp labākajiem.

To reputāciju visā Eiropā veicināja Šveices un Anglijas patērētāji, kurus piesaistīja nosaukuma “Fleurie” līdzība ar vārdu “flower” (“zieds”). Šī reputācija joprojām ir acīmredzama gadatirgū, kas Fleurie notiek katru gadu nedēļas nogalē pēc Visu svēto dienas un pulcē daudz ļaužu.

9. Būtiski papildu nosacījumi (iepakojums, marķēšana, citas prasības)

Tiešās apkaimes apgabals

Tiesiskais regulējums:

valsts tiesību akti.

Papildu nosacījuma veids:

atkāpe par ražošanu noteiktajā ģeogrāfiskajā apgabalā.

Nosacījuma apraksts

Tiešās apkaimes apgabalu, kas, paredzot atkāpi, noteikts vīnu darīšanai, nogatavināšanai un izturēšanai, veido šādu pašvaldību teritorija saskaņā ar oficiālo 2019. gada administratīvi teritoriālo vienību klasifikatoru:

— Kotdoras (Côte-d’Or) departamentā: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée un Vougeot;

— Ronas (Rhône) departamentā: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (tikai tā daļa, kas atbilst bijušās Avenas pašvaldības teritorijai), Dracé, Emeringes, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon un Vindry-sur-Turdine (tikai tā daļa, kas atbilst bijušo Dareizé, Les Olmes un Saint-Loup pašvaldību teritorijai);

— Sonas un Luāras (Saône-et-Loire) departamentā: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (tikai tā daļa, kas atbilst bijušās La Loyère pašvaldības teritorijai), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (tikai tā daļa, kas atbilst bijušo Donzy-le-National, Massy un La Vineuse pašvaldību teritorijai), Vinzelles un Viré;

— Jonas (Yonne) departamentā: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (tikai tā daļa, kas atbilst bijušo Champvallon, Villiers sur Tholon un Volgré pašvaldību teritorijai), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers un Yrouerre.

Marķēšana

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķējumu.

Nosacījuma apraksts

a) Ar reģistrēto cilmes vietas nosaukumu apzīmēto vīnu marķējumā drīkst norādīt mazākas ģeogrāfiskās vienības nosaukumu, ja: — tā ir zemes kadastrā reģistrēta vieta; — šis nosaukums ir ierakstīts ražas deklarācijā. Zemes kadastrā reģistrētas apdzīvotas vietas nosaukumu iekļauj uzreiz pēc kontrolētā cilmes vietas nosaukuma un raksta ar burtiem, kas ne augstumā, ne platumā nav lielāki par burtiem, kādi izmantoti, atveidojot šo kontrolēto cilmes vietas nosaukumu.

b) To vīnu etiķetēs, kuriem drīkst izmantot kontrolēto cilmes vietas nosaukumu, var minēt lielāku ģeogrāfisko vienību “Vin du Beaujolais”, “Grand Vin du Beaujolais” vai “Cru du Beaujolais”. Lielākas ģeogrāfiskās vienības nosaukumā izmantotie burti ne augstumā, ne platumā nedrīkst pārsniegt divas trešdaļas no to burtu lieluma, kādi izmantoti, atveidojot kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-163ce6ee-43f3-40c6-b350-36ff801081a0

(1) OV L 9, 11.1.2019., 2. lpp.